

**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ**

ΑΦΜ: 999739279, Δ.Ο.Υ. Τρίπολης

Έδρα: Ερυθρού Σταυρού 28 & Καρυωτάκη, 22 131 Τρίπολη
Τηλέφωνο: 2710 372130
e-mail: elke@go.uop.gr - Url: <https://elke.uop.gr/>

**ΑΝΑΚΟΙΝΩΣΗ ΓΙΑ ΤΗΝ ΕΦΑΡΜΟΓΗ ΔΙΑΔΙΚΑΣΙΩΝ ΜΕΣΩ ΤΟΥ ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ ΤΟΥ ΕΛΚΕ - RESCOM**

Αξιότιμες/οι,

Στο πλαίσιο της αξιοποίησης των δυνατοτήτων που παρέχονται από το πληροφοριακό σύστημα του ΕΛΚΕ και στη κατεύθυνση της καλύτερης οργάνωσης επιτάχυνσης και ψηφιοποίησης των διαδικασιών, παράλληλα με τη βελτιστοποίηση των υφιστάμενων ελέγχων, αποφασίστηκε με την υπ΄ αριθμ. 25/14.01.2025 Απόφαση της 291ης Συνεδρίασης της Επιτροπής Ερευνών **(**[**ΑΔΑ: Ρ4ΕΛ469Β7Δ-ΕΣ0**](https://projects.uop.gr/wp-content/uploads/2025/01/%CE%91%CE%A0%CE%9F%CE%A6%CE%91%CE%A3%CE%97-%CE%95%CE%A0%CE%99%CE%A4%CE%A1%CE%9F%CE%A0%CE%97%CE%A3-%CE%95%CE%A1%CE%95%CE%A5%CE%9D%CE%A9%CE%9D.pdf)**),** η έγκριση υποβολής και διεκπεραίωσης των κάτωθι διαδικασιών μέσω του Πληροφοριακού Συστήματος του ΕΛΚΕ του Πανεπιστημίου Πελοποννήσου:

1. Η ηλεκτρονική διαχείριση των εντολών πληρωμής αμοιβών όλων των έργων που έχουν ενταχθεί στον Ε.Λ.Κ.Ε. του Πανεπιστημίου Πελοποννήσου, ήτοι πλήρης ηλεκτρονική υποβολή, διακίνηση, έλεγχο, έγκριση, πληρωμή των συμβαλλόμενων.
2. Η ηλεκτρονική υποβολή αιτημάτων προς την Επιτροπή Ερευνών.
3. Η ηλεκτρονική καταχώρηση συμβάσεων και η διακίνησή τους για ψηφιακή υπογραφή.
4. Η ηλεκτρονική υποβολή των εντολών πληρωμής μετακινήσεων.
5. Η ηλεκτρονική υποβολή των εντολών πληρωμής προμηθειών αγαθών και υπηρεσιών.

Η αναλυτική ενημέρωση των Επιστημονικά Υπευθύνων και της ακαδημαϊκής κοινότητας για την υλοποίηση των παραπάνω διαδικασιών θα πραγματοποιείται σταδιακά εντός του α’ εξαμήνου του έτους 2025, με πλήρη εφαρμογή από 01/07/2025.

Το προσωπικό της ΜΟΔΥ του ΕΛΚΕ βρίσκεται στην διάθεσή σας για κάθε επιπλέον πληροφορία και διευκρίνιση.

Ευχαριστούμε εκ των προτέρων για την εξαιρετική συνεργασία.

Με εκτίμηση,

Εκ μέρους της ΜΟΔΥ

του ΕΛΚΕ του Πανεπιστημίου Πελοποννήσου